  Майя Бывальцева 19-тӥ тулыспалэ Удмуртиын шӧдскымон кезьытскоз, ивортэ улосвыл Гидрометцентрлэн пресс-службаез. Пуксёнэ пильмаськылоз, интыосын ӧжыт лымыялоз. Тӧл, уйпалась шундыпуксён пала воштӥськыса, секундскын 7-12 метре пельтоз. Ӵукна -11…-16, уйпал ёросъёсын -20 градусозь луоз, нуназе -8…-13 градус возиськоз. Омыр зӥбет луло узвесь юбоя 742 миллиметр луоз, омырлэн мускытлыкез – 82 процент. Вирнуналысен температура нош ик будыны кутскоз: 20-тӥ тулыспалэ ӵукна кезьыт луоз на, -13…-18, нош нуназе -5…-10. Нуназе каллен пельскоз. 21-тӥ тулыспалэ шуныт берытскоз, температура нуназе 0…-5 градусозь ӝутскоз, но тӧло но лымыё луоз. Сюресъёс вылын гылыт но лымы пуктосъёс луозы.  Тегъёс: Гидрометцентр Удмуртия куазь  